*Projekts*

2015.gada Noteikumi Nr.

Rīgā (prot. Nr.      .§)

**Grozījumi Ministru kabineta 2005.gada 25.oktobra noteikumos Nr.803 ”Noteikumi par zāļu cenu veidošanas principiem”**

*Izdoti saskaņā ar* [*Farmācijas likuma*](http://www.likumi.lv/doc.php?id=43127)

*5.panta 4.punktu*

1. Izdarīt Ministru kabineta 2005.gada 25.oktobra noteikumos Nr.803 ”Noteikumi par zāļu cenu veidošanas principiem” (Latvijas Vēstnesis, 2005, 172.nr.; 2008, 53.; 2013, 174.nr.) šādus grozījumus:

1.1. papildināt noteikumus ar 17.1, 17.2, 17.3 un 17.4 punktu šādā redakcijā:

”17.1 Aptiekā fasējot rūpnieciski ražotās zāles no lielākiem iepakojumiem, atverot primāro iepakojumu, fasēto zāļu cenu veido, fasējamo zāļu formas vienības iepirkuma cenu reizinot ar fasējumā iekļauto vienību skaitu, pieskaitot izmantotā iepakojuma materiāla izmaksas, neskaitot pievienotās vērtības nodokli, korekcijas summu 0,5 par pirmajām 10 vienībām un 0,15 par katrām nākamajām 10 vienībām, un pievienotās vērtības nodokļa vērtību.

17.2 Atbilstoši šo noteikumu 17.1 [punktam](http://likumi.lv/doc.php?id=120074#p15) veidotā rūpnieciski ražoto zāļu cena ir maksimāli pieļaujamā aptiekas cena, ja zāles fasē, atverot primāro iepakojumu.

17.3 Veicot rūpnieciski ražoto zāļu fasēšanu, nebojājot primāro iepakojumu, aptiekai ir tiesības piemērot maksu līdz 0,20 *euro* apmērā, ieskaitot pievienotās vērtības nodokli, nodrošinot lietošanas instrukcijas kopiju vai izdruku.

17.4 Veicot rūpnieciski ražoto zāļu fasēšanu individuālam pacientam nedēļas patēriņam, ar sadalījumu pa dienām un zāļu ieņemšanas paredzētajiem laikiem, aptieka nosaka zāļu vienību cenu, pamatojoties uz šo noteikumu 13.punktā noteikto formulu, un tai ir tiesības piemērot maksu par fasēšanu, iepriekš informējot fasējuma pasūtītāju.”;

1.2. papildināt 3.pielikumu ar 14.rindu šādā redakcijā:

|  |  |  |
| --- | --- | --- |
| ”14. | Gatavo zāļu suspensijas pagatavošana |  0,50 ” |

2. Noteikumi stājas spēkā 2015.gada 1.septembrī.

Ministru prezidente L.Straujuma

Veselības ministrs G.Belēvičs

07.08.2015. 13:47

245

D.Arāja

67876114, Diana.Arajs@vm.gov.lv